钦定古今图书集成/明伦汇编/氏族典/第278卷 > 王用汲
## 钦定古今图书集成/明伦汇编/氏族典/第278卷 > 王用汲

按《明外史王用汲传》：“用汲，字明受，晋江人。举隆庆二
年进士，授淮安推官，稍迁常德同知，入为户部员外
郎。万历六年，首辅张居正归葬其亲，湖广诸司毕会，
巡按御史赵应元独不往，居正嗛之。及应元事竣，即
以病请。佥都御史王篆者，居正客也，迎合居正意，属
都御史陈炌劾应元规避，遂除名。用汲不胜愤，乃上言之。疏入，居正大怒，削用汲籍。居正死，起补刑部，擢
广东佥事。寻召为尚宝卿，进大理少卿，迁顺天府尹，
历南京刑部尚书，致仕。用汲为人刚正，遇事敢为。卒
谥“恭质。”